पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस की सख्ती के बाद भी लाेग बिना वजह घराें से निकल रहे हैं। पकड़े जाने पर कुछ लाेगाें ने वैक्सीन लगाने जाने का बहाना बनाया, लेकिन जब पुलिस ने जांच की ताे सामने आया कि वैक्सीन ताे एक दिन पहले ही लगा चुके। इन लाेगाें की पुलिस ने गाड़ियां जब्त कर ली। हालांकि मंगलवार काे पुलिस की ओर से बिना वजह घुमने वाले लाेगाें काे पकड़ने की कार्रवाई के बाद बुधवार काे ऐसे कम ही लाेग बाहर निकले।
इधर, बगराना क्वारेंटाइन सेंटर में भेजे गए 105 लाेगाें का काेराेना सैंपल ले लिया, लेकिन उनकी जांच रिपाेर्ट नहीं आई। ऐसे में जांच रिपार्ट आने के बाद ही आगे की कार्रवाई हाे सकेगी।
पानीपेच तिराहा; नाकाबंदी देख जाने लगा ताे पुलिस ने पकड़ा
पानीपेच तिराहे पर बुधवार दाेपहर काे बाइक सवार युवक नाकाबंदी देख बाइक का वापस घुमाकर जाने लगा ताे वहां खड़े पुलिसकर्मियाें ने दाैड़कर पकड़ लिया। पूछताछ की ताे पता चला कि पास ही स्थित स्वर्णकार काॅलाेनी का रहने वाला है। युवक ने वैक्सीन लगवाने जाने की बात कही, मगर पुलिस कर्मियाें काे शक हुआ और परिजनाें ने से बात की ताे पता चला कि युवक एक दिन पहले ही वैक्सीन लगा चुका और रिश्तेदार काे लेने के लिए बस स्टैंड जा रहा था।
बाद में युवक ने माफी मांगते हुए कहा कि वह रिश्तेदार काे लेने जा रहा था और पुलिस के डर से वैक्सीन लगाने की बात कही। बाद में पुलिस ने उसकी बाइक काे जब्त कर लिया। पुलिस ऐसे लोगों के खिलाफ लगातार कार्रवाई कर रही है, फिर भी लोग समझ नहीं रहे है।
मेरा बेटा ताे आज ही घर से निकला है, छाेड़ दाे
झालाना बाइपास पर राेटरी सर्किल के पास पुलिस ने एक युवक काे पकड़ लिया। पूछताछ में पता चला कि वह कुछ ही मीटर दूर उसका घर है और ट्रांसपार्ट नगर जाकर आया है। इसी दाैरान किसी ने उसकी मां काे जाकर बता दिया कि उसके बेटे काे पुलिस ने पकड़ लिया है। तब मां वहां पहुंच गई और पुलिस के सामने ही बेटे काे पीटने लगी।
साथ ही कहने लगी की मैं हर दिन समझाती रही कि बाहर मत निकलना। इसके बाद पुलिसकर्मियाें से कहने लगी मेरा बेटा तो आज ही घर से निकला है इसे छोड़ दो। इस पर पुलिस ने नसीहत देकर छाेड़ दिया।
कानाेता थाने में दाे आराेपी दाे दिन से पुलिस गिरफ्त में, कोरोना रिपाेर्ट आए ताे भेजे जेल: कानोता थाना पुलिस ने दाे दिन पहले दाे आराेपियाें काे गिरफ्तार कर इनकी काेराेना जांच कराई। दाे दिन बाद भी इनकी जांच रिपाेर्ट नहीं आई, जिसके चलते दाेनाें आराेपियाें काे थाने में अलग ही रख रखा है। रिपाेर्ट आने के बाद ही जेल भेजा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn